У розныя часы Смальяны знаходзіліся ў валоданні князеў Курбскіх, Астрожскіх, Сангушкаў. * Сангушкі — валынскі княскі род гербу "Пагоня Літоўская" (у двух чвэрцях гербавага поля Пагоня, у двух — Калюмны), буйныя магнаты Княства Літоўскага. Яны лічыліся сваякамі каралеўскай дынастыі Ягелонаў. У XV-XVI ст., як і іншыя нашчадкі Гедыміна і Альгерда, страцілі правы ўдзельных князёў, аднак здолелі захаваць значныя маёнткі на правах уплывовых магнатаў.